**ULUKITÕRJETÖÖDE RAAMLEPING nr 3-2.5.3/**

[Vali kuupäev]

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **tellija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja**, keda esindab [Vali sobiv] alusel teiselt poolt,

*, edaspidi* ***töövõtja****, teiselt poolt,*

keda nimetatakse edaspidi **pool** või ühiselt **pooled**,

sõlmisid käesoleva raamlepingu, edaspidi **leping,** riigihanke [number] „Ulukitõrjevahendi pritsimine RMK … piirkonnas“ (viitenumber … ) tulemusena alljärgnevas:

1. **Lepingu lisad**

Lepingu sõlmisel on lepingul järgmised lisad, edaspidi **lisa** või koos **lisad**:

Lisa 1 – Ulukitõrjetööde töömahtude tabel (allkirjastatakse eraldi)

Lisa 2 – Hinnad

Lisa 3 – Ulukitõrjetööde tehniline kirjeldus

Lisa 4 – RMK keskkonnanõuded mootorsõidukitega ja saagidega töötamisel

Lisa 5 - RMK nõuded isikukaitsevahendite kasutamiseks

1. **Lepingu objekt**
   1. Lepingu alusel tellija tellib ja töövõtja kohustub tegema ulukitõrjevahendi pritsimist (edaspidi ulukitõrjetööd) ……. piirkonna … *(millises hankeosas)*, mille üldised mahud tulenevad riigihankel esitatud ja edukaks tunnistatud pakkumusest, kuid konkreetsed ulukitõrjetööde mahud määratakse lepingu lisas 1 „Ulukitõrjetööde töömahtude tabel“, lähtudes üldistest mahtudest. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele, mistõttu raamlepingu alusel tellitavate teenuste tegelik maht võib muutuda. Tellija esitab töövõtjale allkirjastamiseks lisa 1 „Ulukitõrjetööde töömahtude tabel“ hiljemalt 14 (neljateistkümne) päeva jooksul pärast raamlepingu jõustumist. Ulukitõrjetööde töömahtude tabel loetakse töövõtja poolt kättesaaduks järgmisel kalendripäeval selle elektroonilisest edastamisest  arvates. Töövõtja peab ulukitõrjetööde töömahtude tabeli allkirjastatult tagastama tellijale 5 (viie) tööpäeva jooksul selle kättesaamisest arvates.
   2. Töövõtja poolt teostatav ulukitõrjetööde maht on 0 kuni … *(töövõtja pakkumuses ja edukaks tunnistamise otsuses kinnitatud)* hektarit. Raamlepingu eeldatav maksumus on … *(sõltuvalt konkreetsest hankeosast ja tööde mahust)*.
   3. Tellijal on õigus kokkuleppel töövõtjaga tellida raamlepingu alusel tellitavast mahust (Lisa 1 - töömahud) enam ulukitõrjetöid kuni 30 % ulatuses ületamata punktis 2.2 määratud eeldatavat maksumust järgnevate põhjuste esinemisel:
      1. samas hankes sõlmitud muu lepingu täitmisel või muu hankemenetluse tulemusena sõlmitud, kuid lähikonnas täidetava sarnaste teenuste lepingu täitmisel on ilmnenud sellised asjaolud, mis annavad hankijale põhjendatud aluse kahelda ühe või mitme sellise lepingu nõuetekohases või õigeaegses täitmises ning selle tõttu on või võib olla sattunud ohtu sama perioodi jooksul kogu hankija poolt määratava ulukitõrjetööde tegemine või sellise ulukitõrjetööde tegemine võimalikult suures ulatuses;
      2. tellija poolt riigimetsa majandamiseks vastu võetud otsuste, eelkõige raietegevust, raiesmike taas metsastamist ja selleks kasutatavaid puuliike puudutavate otsuste tulemusena tekib hankijal vajadus lepingute kehtivusajal muuta hanke alusdokumentides sätestatud hankeosade ulukitõrjetööde mahtusid ning see toob kaasa vajaduse täiendavate ulukitõrjetööde tellimiseks.
2. **Tööde üleandmine**
   1. Tööd antakse tellijalt töövõtjale üle elektrooniliselt töövõtja poolt määratud e-posti aadressil või läbi RMK elektroonilise keskkonna. Elektrooniliselt esitatud üleandmisi ei allkirjastata.
   2. Tööde üleandmisel määratakse nõutav tööde alustamise ja nõutav lõpetamise kuupäev, tööle esitatavad nõuded, töö maht ja ühikuhind.
   3. Juhul, kui tööde üleandmise aktis määratud töödele esitatavad nõuded erinevad lepingus määratud nõuetest, tuleb pooltel lähtuda üleandmisel toodud nõuetest.
   4. Töövõtja poolne töö üleandmise akti vastuvõtja või allkirjastaja on .
   5. Tööde tellimusi esitatakse töövõtjale jooksvalt ning arvestusega, et samaaegselt on töövõtjale tagatud võimalus teostada töid mitte vähem, kui 1/6 ulukitõrjetööde perioodi töömahtude tabelis toodud tööde mahust eeldusel, et ulukitõrjetööde perioodil üle antud tööde mahtudest on „Valmis“ või „Lõpetatud“ staatuses vähemalt 3/4.
   6. Tellijal on õigus mitte esitada töövõtjale tellimusi tööde kohta juurde, kui ulukitõrjetööde perioodil üle antud tööde mahtudest on „Valmis“ või „Lõpetatud“ staatuses vähem kui 1/2.
   7. Tööde tellimusi võib töövõtjale esitada väiksemas mahus või tellimusi võib mitte esitada või tööde tellimusi võib tühistada, kui vastava ulukitõrjetööde perioodi üle antud tööde mahust on vähem kui 3/4 „Lõpetatud“ staatuses.
3. **Tööde vastuvõtmine** 
   1. Tellija koostab tööde vastuvõtmise akti peale tööde ülevaatamist ning tehtud töö kvaliteedi hindamist hiljemalt 28 (kahekümne kaheksa) päeva jooksul.
   2. Tellija esindajaks juhendamisel ja tööde vastuvõtmisel on töö töövõtjale üle andnud metsakasvataja.
   3. Tööde vastuvõtmisel näidatud töömahu aluseks on tegelikult teostatud ja tellija poolt vastuvõetud maht.
   4. Töö vastuvõtmist ei allkirjastata poolte poolt juhul, kui tellija edastab vastuvõtmise akti elektrooniliselt töövõtjale.
   5. Töö vastuvõtmisel oleva töömahuga nõustumist kinnitab töövõtja arve esitamisega.
   6. Tellija ei võta töid enne vastu, kui ulukitõrjevahendi pakendid on koristatud ja tellijale tagastatud.
4. **Tasumine** 
   1. Tellija tasub tehtud tööde eest vastavalt lepingu lisas 2 toodud hindadele töövõtja poolt esitatud arve(te) alusel. Arve esitamise aluseks on punktis 4.1. nimetatud tööde vastuvõtmise akt.
   2. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.“.
   3. Arvel peab olema tööde vastuvõtmise akti number ja RMK poolne akti koostaja nimi. Maksetähtaeg ei tohi olla lühem kui 15 (viisteist) päeva.
   4. Tellija tasub arvel oleva summa arvel näidatud pangakontole 15 (viieteist) päeva jooksul töövõtja poolt tellijale arve väljastamise kuupäevast.
5. **Tellijal on õigus:** 
   1. määrata tööde tähtaeg iga eraldise lõikes eraldi;
   2. kontrollida igal ajal töövõtja tööde tähtaegsust, kvaliteeti, mahtu, töövõtja poolt kasutatavaid töövõtteid, töövahendeid ja töid teostavaid füüsilisi isikuid ning hinnata kõigi nimetatud asjaolude ja isikute vastavust käesolevas lepingus, selle lisades, lepingu sõlmimisele eelnenud riigihankes ja kehtivates õigusaktides sätestatud nõuetele;
   3. kontrollida punktis 6.2 nimetatud asjaolusid töövõtja juuresolekuta ning anda korraldusi esinevate mittevastavuste kõrvaldamiseks;
   4. kontrollida keskkonnanõuetest kinni pidamist;
   5. peatada tööd, kui töövõtja ei pea kinni tellija poolt esitatud nõuetest tööle või kui looduslikud tingimused ei võimalda kvaliteetselt töötamist;
   6. mitte tasuda töövõtjale ebakvaliteetselt tehtud tööde eest kogu tööobjekti ulatuses. Tööde kvaliteeditase on määratletud Lisas 3- Ulukitõrjetööde tehniline kirjeldus.
   7. mitte tasuda töövõtjale tööde eest mille nõuetekohast tegemist ei ole tööde vastuvõtmisel tellija poolt võimalik visuaalselt tuvastada (tööd on kas tegemata või on näit. vihm ulukitõrjevahendi puutaimedelt „maha pesnud“);
   8. nõuda töövõtjalt kahjutasu ulukitõrjevahendi tellija sisseostuhinna kahekordse hinna alusel juhul, kui ulukitõrjevahend on töövõtja süül kahjustunud, kadunud või varastatud;
   9. teha pistelist kontrolli töövõtja ulukitõrjevahendi laos, hinnates vastavust tingimustele;
   10. taotleda Maksu- ja Tolliametilt töövõtja maksusaladusena käsitletavat teavet, sh töötamise registrisse kantud isikute arv, väljamakseid saanud isikute arv, töötasude brutosumma, keskmine töötasu. Lepingu sõlmimisega annab töövõtja nõusoleku Maksu- ja Tolliameti poolt tellijale eelnimetatud teabe esitamiseks;
6. **Tellijal on kohustus:** 
   1. varustada töövõtjat vajaliku informatsiooniga ning vajadusel juhendada töövõtjat töötamisel;
   2. taotleda töödeks vajalikud kooskõlastused
   3. tasuda töövõtjale vastavalt lepingus kokku lepitud hindadele.
7. **Töövõtjal on õigus:** 
   1. teha tellijale ettepanekuid tööde korralduse muutmiseks;
   2. saada tellijalt eelnevat teavet töösse planeerivatest eraldistest ja enne tööde alustamist nendega tutvuda.
   3. sõita maastiku - ja mootorsõidukiga töövõtulepingu täitmise käigus vajaminevas ulatuses väljaspool avalikult kasutatavaid teid tellija hallata olevatel maadel, arvestades looduskaitseliste ja ajaliste piirangutega;
8. **Töövõtjal on kohustus:** 
   1. kinni pidada töödele esitatud nõuetest ning tagada, et töövõtja töötajad oleksid nõuetest teadlikud ning täidaksid neid;
   2. töötada tähtaegselt ja kvaliteetselt oma tööjõu ja tehniliste vahenditega;
   3. tagada valmisolek ulukitõrjetööde tegemiseks kogu ulukitõrjetööde tegemise perioodi jooksul;
   4. arvestada, et eeldatavalt algab ulukitõrjetööde tegemise periood 15. august, olenevalt looduslikest tingimustest +/-2 nädalat, ning ulukitõrjetööd tehakse valdavalt augusti-, septembri-, oktoobri- ja/või novembrikuus sõltuvalt looduslikest tingimustest;
   5. kontrollida ulukitõrjetööde kvaliteeti: ülepinnalisel töötlemisel peavad ulukitõrjevahendiga olema töödeldud kõik tööobjektil kasvavad eesmärgipuuliigi taimed; osapinnalisel töötlemisel peavad ulukitõrjevahendiga olema töödeldud kõik tööobjekti välispiiril kasvavad eesmärgipuuliigi taimed ja kogu tööobjekti osas hajali vähemalt 50% eesmärgipuuliigi taimedest; ulukitõrjevahendiga töödeldud puutaimed peavad olema visuaalsel vaatlusel selgelt märgatavad;
   6. mitte teha ulukitõrjetöid märja/niiske ilmaga või ilmastikuoludes, kus on oht, et pritsitud ulukitõrjevahend ei kuiva puutaimedel ära;
   7. tutvustada oma töötajatele töötervishoiu ja tööohutuse õigusakte ja tagada nendest kinnipidamine;
   8. järgida õigusakte ja teha kõik endast olenev, et vältida metsa tervisliku seisundi halvenemist ja ümbritseva keskkonna kahjustamist ning vältida tuleohtu;
   9. mitte üle anda käesoleva lepingu alusel saadud õigusi ja kohustusi kolmandale isikule (sh alltöövõtjale) ilma tellija kirjalikku taasesitamist võimaldavas vormis antud nõusolekuta;
   10. tagada töötamisel töökaitsevahendid ning saata 3 (kolme) tööpäeva jooksul tellijale e-posti teel teate oma töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil;
   11. kasutada ja hoida tellija poolt väljastatud ulukitõrjevahendit heaperemehelikult;
   12. leida iseseisvalt tööobjektid looduses ja omada navigeerimisoskust;
   13. vastu võtta ulukitõrjevahend vastavalt Tellija poolt 1 tööpäevalise etteteatamise tähtajaga;
   14. suuta vastu võtta ulukitõrjevahend ja see maha/ümber laadida valdavalt tavapärasel tööajal ja kokkuleppel ka väljaspool seda;
   15. tagada ulukitõrjevahendi pakendite koristamine tööobjektidelt ning tagastada need tellijale;
   16. tagada ulukitõrjevahendi töötlemiseelne nõuetekohane hoiustamine ja säilimine;
   17. omada töövahendeid: selgprits, käsiprits, kindad jms.
   18. tagada ilmnenud ja teavitatud kvaliteedivigade parandamine hiljemalt 7 kalendripäeva jooksul;
   19. tagada ulukitõrjevahendi transpordi ning eritehnika (käru, ATV jne) kasutamise võimekus, viimaks ulukitõrjevahendit tellija laost enda lattu ja enda laost metsa tööobjektidele;
   20. omada ulukitõrjevahendi hoiustamise võimekust (ulukitõrjevahendi ladu) metsakasvatuse piirkonna territooriumi sees. Ulukitõrjevahendi lao miinimumnõudeks on kuur, garaaž, telk vms. Ulukitõrjevahendi lao ülesandeks on sobiva temperatuuri 0ºC kuni +30ºC tagamine ning varguse vältimise võimaluse tagamine;
   21. edastada tellijale vähemalt igal nädalal ülevaade teostatud tööde mahtudest;
   22. teha tellija nõudmisel proovitükke tööobjektidel, et tagada tööde kvaliteet, ja edastada proovitüki andmed ja tööde staatuseid tellijale elektrooniliselt kajastava riistvara ja tarkvara abil;
   23. vallata eesti keelt ning tagada tööde korraldamisel ja andmevahetusel töövõtja ja tellija suhtluskeelena eesti keel.
   24. varustada vajadusel töötajad riistvaraga, millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijale andmeid tehtud tööde osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid.
   25. saata tellija nõudmisel tellijale tööde teostamise kohta tellija poolt öeldud või kasutamiseks antud rakendusi kasutades elektrooniline jälg ehk *GPS track*, mille abil on tuvastatav tööobjektil tööde teostamine vastavalt tellimusele.
   26. Tarkvara annab RMK töövõtjale tasuta kasutamiseks. Riistvara minimaalsed nõuded on:
       1. puutetundlik nutitelefon või tahvelarvuti geopositsioneerimise võimalusega;
       2. vähemalt operatsioonisüsteem Android 6.0;
       3. vähemalt 3G võrguühendus.
   27. varustada töötajad tarkvarade arenemisel ja riistvara nõuete muutumisel lepinguperioodil kaasaegse tark- ja riistvaraga, konsulteerides selle osas RMK-ga;
   28. anda tellija nõudmisel Maksu- ja Tolliametile nõusolek töövõtjat puudutava maksusaladuse avaldamiseks makstavate maksude arvestamise ja tasumise õigsuse kontrollimiseks. Lepingu sõlmimisega annab töövõtja tellijale nõusoleku Maksu- ja Tolliametile teabe esitamiseks;
   29. esitada lepingu sõlmimise hetkel tellijale ulukitõrjevahendi lao asukoha koordinaadid ning kirjeldus.
   30. esitada Tellija nõudmisel Tellijale lepingu täitmisel osalevate alltöövõtjate nimed, kontaktandmed ja teave nende seaduslike esindajate kohta, samuti esitada sama teave ka iga lisanduva alltöövõtja kohta, kes osaleb lepingu täitmisel ja kelle kohta pole tellijale lepingu täitmise alustamise ajaks teavet esitatud.
9. **Lepingu periood ja lõppemine**
   1. Leping jõustub mõlema poole poolt allkirjastamisest ning kehtib kuni 15.01.2026 ja/või kõikide lepinguliste kohustuste täitmiseni mõlema poole poolt.
   2. Lepingu lõppemisel tuleb tagastada Tellija poolt üle antud ja kasutamata jäänud ulukitõrjevahend ning muu vara.
10. **Poolte esindajad ja kontaktandmed**
    1. Tellija esindaja on RMK tel e-post
    2. Töövõtja esindaja on tel e-post
11. **Sanktsioonid ja lepingu lõpetamine**
    1. Juhul, kui töövõtja on jätnud tööd, kas tervikuna või osaliselt teostamata, jätab tellija tegemata tööde eest tasumata ning lisaks on tellijal õigus nõuda leppetrahvi teostamata ulukitõrjetööde pindala tööde maksumusest 25% ulatuses, mis leitakse vastava tööobjekti hinna alusel. Juhul, kui sama töö tellimine teistelt töövõtjalt on kallim, lisandub leppetrahvile töö teostamise tegeliku hinna ja leppetrahvi vahe summa (asendustäitmise kulu).
    2. Tellijal on õigus nõuda töövõtjalt ulukitõrjevahendi hüvitamist ulukitõrjevahendi RMK sisseostuhinna kahekordse hinnakirja alusel juhul, kui töövõtja riisikol olev ulukitõrjevahend on kahjustunud, kadunud või varastatud.
    3. Tellijal on õigus nõuda tähtaegselt teostamata jäetud tööde eest leppetrahvi 1% hilinenud tööde maksumusest iga hilinetud kalendripäeva eest aga mitte rohkem kui 50% tööde hinnast.
    4. Tellija on õigus ühepoolselt tasaarveldada või kinni pidada töövõtja töötasu arvelt mistahes tellija nõuded töövõtja suhtes, sh leppetrahvi nõuded, viivised ja muudest puudustest või lepingu rikkumisest tulenevad nõuded.
    5. Tellijal on õigus raamleping ühepoolselt üles öelda järgmistel juhtudel:
       1. Töövõtja ei suuda tähtaegselt täita temalt tellitud tööde mahtu;
       2. Töövõtja teavitab Tellijat korduvalt tehtud töödest, mis on kas osaliselt või täielikult tegemata;
       3. Töövõtja ei alusta töödega ettenähtud ajal, s.o 7 kalendripäeva jooksul peale ulukitõrjevahendi kättesaamist ja tellija poolt tööde tellimuste esitamist v.a. juhul kui ilmastikutingimused ei võimalda ulukitõrjetööde tegemist;
       4. Töövõtja tööde kvaliteet ei ole piisav;
       5. Töövõtja tegevuse või tegevusetuse tagajärjel ulukitõrjevahendi kvaliteet langeb;
       6. Töövõtja töötaja omastab või teeb katse omastada ulukitõrjevahendit;
       7. Töövõtja ei võta Lepingus ettenähtud ajal ulukitõrjevahendit vastu (p 9.13);
       8. Töövõtja riisikole antud ulukitõrjevahend on varastatud;
       9. Töövõtja rikub oluliselt lepingut mõjuva põhjuseta muul viisil.
    6. Hankijal on õigus öelda Leping üles ilma täiendava tähtaja andmiseta punktis 12.5.2, 12.5.3 ja 12.5.8, 12.5.9 kirjeldatud rikkumise korral. Juhul, kui töövõtja ei täida lepinguga talle pandud mistahes muud kohust (sh mille sanktsioone ei ole eraldi välja toodud), määrab tellija töövõtjale tähtaja puuduste kõrvaldamiseks. Tellija esitab töövõtjale selle kohase akti. Juhul, kui töövõtja ei kõrvalda puudusid nimetatud tähtajaks on tellijal õigus nõuda tekitatud kahjude hüvitamist ja leping ühepoolselt ilma etteteatamise tähtajata üles öelda.
    7. Juhul, kui tellija on korduvalt kasutanud töövõtja osas sanktsioone, on tellijal õigus leping ühepoolselt ilma etteteatamise tähtajata üles öelda olenemata rikkumisest.
    8. Juhul, kui tellija viivitab põhjendamatult töövõtja poolt esitatud arve tasumisega, on töövõtjal õigus nõuda viivist 0,15% viivitatud summast päevas iga tasumisega viivitatud päeva eest.
12. **Teadete edastamine**
    1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
    2. E-kirja teel edastatud teated peetakse kättesaaduks alates teate edastamisele järgnevast tööpäevast.
    3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
13. **Lõppsätted**

Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ning ärisaladuseks peetavad andmed. Konfidentsiaalsus­kohustus kehtib ka peale lepingu lõppemist või lõpetamist 5 aasta jooksul.

**Poolte andmed ja allkirjad**

# Tellija Töövõtja

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Mõisa/3, Sagadi küla, Haljala vald,  45403 Lääne-Viru maakond  Tel 676 7500  E-post rmk@rmk.ee | Tel  E-post | | |
| [Vali sobiv] | | [Vali sobiv] |

|  |  |
| --- | --- |
|  |  |

Lisa 1

RMK ja

vahelise [Vali kuupäev] ulukitõrjetööde

raam­lepingu nr 3-2.5.3/ juurde

**Töömahud ulukitõrjetööde perioodil**

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **tellija**, ja , edaspidi **töövõtja**, leppisid kokku, et tellija tellib ja töövõtja kohustub teostama RMK metsakasvatuse piirkonnas järgmised tööd:

1. Töömahtude tabel ulukitõrjetööde perioodiks:

Ulukitõrjetööd (ha)

|  |  |  |  |  |  |  |
| --- | --- | --- | --- | --- | --- | --- |
| Tööliik | august | september | oktoober | november | detsember | **kokku** |
| Ulukitõrjetööd |  |  |  |  |  |  |

Hankija ei ole hankelepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele, mistõttu hankelepingu alusel tellitavate teenuste tegelik maht võib olla oluliselt väiksem või kuni 30 % suurem.

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 2

RMK ja vahelise [Vali kuupäev] ulukitõrjetööde raamlepingu nr 3-2.5.3/ juurde

**Hinnad**

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **tellija,** ja , edaspidi **töövõtja,** leppisid kokku hinnad järgnevalt:

1. Ulukitõrjetööd:

|  |  |
| --- | --- |
| Ulukitõrjetööde võte | Hind €/ha |
| Ülepinnaline pritsimine |  |
| Osapinnaline pritsimine |  |

1. Hinnad ei sisalda käibemaksu.
2. Hinnalisa

Hinnalisa grupp: Nõudlikul maastikul töötamine (kopa mätta maapind, järsud nõlvad, pokuline pinnas)

Hinnalisa suurus: +10%

1. Hinnakokkuleppe raamistik kehtib kogu Lepingu perioodi.

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 3

RMK ja vahelise [Vali kuupäev] ulukitõrjetööde raamlepingu nr 3-2.5.3/ juurde

**ULUKITÕRJEVAHENDI TRICO-ga TÖÖTLEMISE TEHNILINE KIRJELDUS**

Ulukitõrjevahend Trico on looduslik taimekaitsevahend (repellent) metskitsede, hirvede ja põtrade ja teiste uluksõraliste tekitatud kahjustuste vältimiseks okas- ja lehtpuudel.

Trico koostisained on vesi ja lambarasv. Lambarasva lõhn annab tõrjetoime, mille tõttu sõralistel väheneb huvi puude kahjustamiseks.

Puudele kandmisel tuleb kasutada sobivat selg-või käsipritsi, mis peab olema reguleeritava pihustiga, et vältida preparaadi liigset kulu ja mööda pihustamist taimeladvast või puutüvest.

Pilt, millel on kujutatud Kodumasin, tolmuimemine, seade

Kirjeldus on genereeritud automaatseltPilt, millel on kujutatud muru, tekst, taim, õues

Kirjeldus on genereeritud automaatselt

Riigimetsas kasutatav tõrjevahend on pakendatud 10 l kanistrites, valmisseguna, veega seda ei lahjendata. Enne kasutamist keeratakse pakendi põhi ülespoole ja segatakse, loksutades seda vähemalt 2-3 korda!

Puudele kantakse pluss kraadidega ja kuiva ilmaga. Püsiva kaitsekihi moodustamiseks peab Trico täielikult kuivama, seega arvesta, et peale pritsimist oleks veel mitu tundi kuiva aega. Enne töötlemist peavad ka taimed, puud olema kastest või sademetest eelnevalt kuivanud. Istikutel pritsitakse ladvakasvusid, vanematel puudel noorendikes oksamännaste vahelist tüveosa.

A person spraying a small tree

Description automatically generatedPilt, millel on kujutatud taim, õues, puu, talv

Kirjeldus on genereeritud automaatseltPilt, millel on kujutatud taim, õues, puu, okaspuud

Kirjeldus on genereeritud automaatselt

Töötlemisel kasutatakse kahe erinvat võtet- ülepinnaline töötlemine või osapinnaline töötlemine. Töötlemise võtte otsustab piirkondlik metsakasvataja. Ülepinnalise töötlemise korral tuleb pritsida kõik tööobjektil kasvavad eesmärgipuuliigi taimed. Osapinnalise töötlemise korral pritsitakse kõik tööobjekti välispiiril kasvavad eesmärgi puuliigitaimed ja kogu tööobjekti osas hajali vähemalt 50% eesmärgipuuliigi taimedest.

Vältimaks ohtu inimestele ja keskkonnale tuleb järgida kasutusjuhendi nõudeid. Hoida lastele kättesaamatus kohas. Hoida eemal toiduainest, joogist ja loomasöödast. Käitlemise ajal söömine, joomine ja suitsetamine keelatud. Vältida kemikaali sattumist nahale ja silma. Mitte valada kanalisatsiooni, kemikaal ja pakend tuleb hävitada ohutult. Kanda sobivaid kaitsekindaid. Vältida vahendi või selle pakendi vette sattumist (Seadmeid pinnavee lähedal mitte puhastada/Vältida saastamist läbi lauda ja teede drenaažide). Kahjutustamine: Ärge visake ära jääke koos olmeprügiga või ärge valage kraanikaussi ega tualetti. Jäägid anda üle ohtlike jäätmete käitlejale.

Esmaabi:

Kui kasutada vastavalt juhendile, tervisekahjustusi ei teki. Mürgitussümptomite tekkimisel lõpetada koheselt töö ning pöörduda arsti poole. Sissehingamisel: viibida värskes õhus ning kaebuste tekkimisel konsulteerida arstiga. Kontakt nahaga: eemaldada kõik määrdunud riided ning jalanõud; pesta vee ja seebiga ning loputada rohke veega. Kontakt silmadega: loputada avatud silmi rohke veega vähemalt 10 minutit, püsiva ärrituse korral konsulteerida silmaarstiga. Pärast allaneelamist: viivitamatult pöörduda arsti poole ning näidata pakendit ja/või etiketti.

Ladustamine:

Ladusta ainult originaalpakendis. Temperatuur ladustamisel 0ºC kuni +30ºC. Originaalpakendi vastupidavusaeg vähemalt 2 aastat. Avatud pakendid tuleks realiseerida niipea kui võimalik. Mitte mingil tingimusel lisada originaalpakendile juba kord välja kallatud ning kasutatud ainet. Puhastamine: Peale iga töötsükli lõppu on vajalik puhastada pritsimisvahendid. Selleks võib kasutada vett või puhastusvahendeid. Pakendi korduvkasutamine on keelatud. Tühjad pakendid loputada 3 korda puhta veega ja viia ohtlike jäätmete kogumiskohta.

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |

Lisa 4

RMK ja vahelise [Vali kuupäev] ulukitõrjetööde raamlepingu nr 3-2.5.3/ juurde

**RMK keskkonnanõuded mootorsõidukitega ja saagidega töötamisel**

**1. Üldsätted**

1.1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.

1.2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.

1.3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonnajuhtimise ja ISO 9001 kvaliteedijuhtimise standardi nõuetest.

**2. Üldised nõuded**

2.1. Kui töö käigus võib tekkida keskkonnareostus või ohtu sattuda tööobjektil viibivate isikute elu või tervis tuleb tööd koheselt peatada.

2.2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.

2.3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.

2.4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärandkultuuriobjektide kahjustamist ning risustamist okste jms.

2.5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.

2.6. Raielangil, v.a valgustusraiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrjepreparaadiga ROTSTOP®.

**3. Kütused ja tankimine**

3.1. Sae tankimisel tuleb kasutada spetsiaalset kanistri otsikut, mis välistab üle- ja möödavalamist.

3.2. Sae käivitamisel tuleb see viia vähemalt 3 meetri kaugusele kütuse tankimise paigast.

3.3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.

3.4. Kütusemahuteid tuleb tööobjektil hoida varjulises kohas.

3.5. Kütust ja määrdeaineid ei tohi hoiustada looduslikele veekogudele lähemal kui 10 m.

3.6. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.

3.7. Lekkinud kütus või määrdeained tuleb kokku koguda ja kuni äraveoni ladustada keskkonnaohutult.

**4. Tavajäätmed ja ohtlikud jäätmed**

4.1. Kõik töö käigus tekkinud tavajäätmed ja ohtlikud jäätmed tuleb peale tööobjekti lõpetamist ära viia. Ohtlikeks jäätmeteks loetakse:

4.1.1. kütuse ja määrdeainete taara;

4.1.2. markeerimisvärvi purgid;

4.1.3. kütuse või määrdeaine lekke tõrjumisel kasutatud absorbent;

4.1.4. kütuse või määrdeainega kokku puutunud paberid jms;

4.1.5. akud, hüdrovoolikud, kütuse- või õlifiltrid.

4.2. Tööobjektil peab jäätmete olemasolul olema koht nende hoidmiseks.

4.3. Tavajäätmed ja ohtlikud jäätmed tuleb hoida tööobjektil eraldi.

4.4. Ohtlikke jäätmeid peab hoidma ilmastiku- ning lekkekindlates anumates või pakendites.

**5. Masinate ja saagide seisund ning komplekteeritus**

5.1. Masinad peavad olema läbinud valmistaja poolt ettenähtud sagedusega hooldusi.

5.2. Liikluses osalevad masinad peavad olema läbinud õigusaktides ettenähtud tehnoülevaatusi.

5.3. Masinas peab olema:

5.3.1. mobiiltelefon;

5.3.2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;

5.3.3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllumajanduslik traktor, giljotiin, maapinna ettevalmistamise masin, puiduveok, hakkur või ekskavaator.

5.4. Saag peab olema komplektne ja vastama tootja nõuetele.

5.5. Saega töötaval isikul peab olema kaasas mobiiltelefon.

5.6. Visuaalsel vaatlusel tuvastatava õli- või kütuselekkega masina või sae kasutamine on keelatud.

5.7. Kui masinat või saagi ei kasutata, tuleb selle mootor seisata.

**6. Hädaolukorrad**

6.1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemasolevate vahenditega põlemiskollet kustutama, samas kindlustades enese ohutuse.

6.2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.

6.3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.

6.4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

Poolte allkirjad:

Tellija Töövõtja

|  |  |  |
| --- | --- | --- |
| [Vali sobiv] | [Vali sobiv] | |
|  | | |  |

Lisa 5

RMK ja vahelise [Vali kuupäev] ulukitõrjetööde töövõtu raamlepingu nr 3-2.5.3/ juurde

**RMK nõuded isikukaitsevahendite kasutamiseks**

1. **Üldsätted**

Juhend sätestab miinimumnõuded isikukaitsevahendite kasutamiseks RMK lepingupartneritele.

1. **Üldised nõuded**
   1. Kui töötamisel võib ohtu sattuda tööobjektil viibivate isikute elu või tervis tuleb tööd koheselt peatada.
   2. Masinaga töötamisel peab masinas olema mobiiltelefon ja tähtaegne esmaabipakk.
   3. Kettsaega, võsasaega ja trimmeriga töötamisel peab tööobjektil kaasas olema mobiiltelefon ja tähtaegne esmaabipakk.
2. **Nõutavad isikukaitsevahendid** 
   1. Raielangil ja raadamisobjektil töötamise ajal töökohustusi täitvad isikud peavad masinast väljas olles kandma tähtaegset tööstuslikku kaitsekiivrit (EN 397) ja demaskeerivat värvi riietust (nt ohutusvest, helkurvest).
   2. Nõutavad isikukaitsevahendid on loetletud järgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kaitstav kehaosa /Tegevus** | **Labajalg** | **Jalad** | **Torso, käed, jalad** | **Käelaba** | **Pea** | **Silmad ja**  **nägu** | **Kõrvad** |
| **Töö kettsaega** | Saeketi lõikevastase ja tugevdatud ninaga töökummikud või saapad | Saeketi lõikevastase elemendiga tööpüksid, mis peavad vastama vähemalt kaitse klassile 1 | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega üle 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega alla 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | - | Kaitsemask või kaitseprillid | Kuulmiskaitsevahend |
| **Töö trimmeriga** | Kinnised jalanõud | Tugevast riidest pika säärega püksid | - | Töökindad | - | Kaitsemask või kaitseprillid | Kuulmiskaitsevahend |
| **Harvesteri, forvarderi, giljotiini, metsa­majanduslikuks tööks kohandatud põllu­majandusliku traktori, maapinnamasina operaatoril tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |
| **Puiduveoki, hakkuri, hakkpuidu konteinerveoki juhil tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |

Poolte allkirjad:

Tellija Töövõtja

|  |  |
| --- | --- |
| [Vali sobiv] | [Vali sobiv] |

|  |  |
| --- | --- |
|  |  |